《吴城山祠读苏东坡石砮文》
明代·唐文凤

儋耳归来思不群，衣冠洗尽瘴烟氛。质坚已出鼋鼍窟，制古犹存蝌蚪文。

肃慎远遗知后学，荆梁入贡记前闻。摩挲石刻沉吟久，渔笛声中日又曛。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。